**26.03.2024(1).**

**E-pasta nosaukums:**

Par pneimonologa kabinetu

**E-pasta teksts:**

Nacionālais veselības dienests (turpmāk – NVD) šobrīd strādā pie pakalpojumu pieejamības uzlabošanas pacientiem, kuriem ir identificēta tuberkuloze. Atbilstoši Ministru kabineta noteikumiem Nr. 299 “Epidemioloģiskās drošības pasākumi tuberkulozes izplatības ierobežošanai“ (turpmāk – Noteikum Nr. 299), tuberkulozes pacienta ambulatoro aprūpi var veikt ģimenes ārsts vai ārsts speciālists, vienojoties ar ārstējošo pneimonologu par tuberkulozes ārstēšanas nodrošinājumu pacientam un tuberkulozes ārstēšanas laikā zāles lieto **tiešā ārstniecības personas uzraudzībā**. Atbilstoši Noteikumiem Nr. 299 Sabiedrība ar ierobežotu atbildību "Rīgas Austrumu klīniskā universitātes slimnīca" (turpmāk – RAKUS) nodrošina tuberkulozes pacientu ārstēšanas un tuberkulozes infekcijas profilaktiskās ārstēšanas metodisko vadību un konsultatīvo medicīnisko palīdzību.

Ņemot vērā augstāk minēto, NVD lūdz Ārstniecības iestādi **līdz 5.aprīlim** uz e-pastu: (TN e-pasts) informēt par pacienta, kuram ir diagnosticēta tuberkuloze:

1. ārstēšanu un uzraudzību Pneimonologa kabineta ietvaros;
2. kādi pakalpojumi tiek nodrošināti Pneimonologa kabineta ietvaros, atskaitot tuberkulozes medikamentu izdali;
3. kā tiek organizēta sadarbība ar RAKUS;
4. vai kabineta darbībā ir “dīkstāves periodi“;
5. ar kādām problēmām saskaras Ārstniecības iestāde tuberkulozes pacientu ārstēšanā un uzraudzībā?

Jautājumu gadījuma zvanīt: (TN tālrunis) rakstīt: (TN e-pasts)